CELEX: 32021D0560
Language: hu
Date: 2021-04-06 00:00:00
Title: A Tanács (KKBP) 2021/560 végrehajtási határozata (2021. április 6.) a Szomáliával szembeni korlátozó intézkedésekről szóló 2010/231/KKBP határozat végrehajtásáról

2021.4.6.   
               
               
                  HU
               
               
                  Az Európai Unió Hivatalos Lapja
               
               
                  LI 115/3
               
            
         A TANÁCS (KKBP) 2021/560 VÉGREHAJTÁSI HATÁROZATA
         (2021. április 6.)
         a Szomáliával szembeni korlátozó intézkedésekről szóló 2010/231/KKBP határozat végrehajtásáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 31. cikke (2) bekezdésére,
         tekintettel a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről szóló, 2010. április 26-i 2010/231/KKBP tanácsi határozatra (1) és különösen annak 7. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2010. április 26-án elfogadta a 2010/231/KKBP határozatot.
                  
               
                     (2)
                  
                  
                     Az Egyesült Nemzetek Biztonsági Tanácsának (ENSZ BT) a 751 (1992) sz. ENSZ BT-határozat alapján létrehozott bizottsága 2021. február 26-án jóváhagyta három személy felvételét a korlátozó intézkedések hatálya alá tartozó személyek és szervezetek jegyzékébe.
                  
               
                     (3)
                  
                  
                     A 2010/231/KKBP határozat I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2010/231/KKBP határozat I. melléklete az e határozat mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. április 6-án.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  HL L 105., 2010.4.27., 17. o.
         
      
      
         
            MELLÉKLET
            Az alább felsorolt személyeket fel kell venni a 2010/231/KKBP határozat I. mellékletében foglalt jegyzékbe:
            I.   Személyek
            
            
               
                           „18.
                        
                        
                           
                              Abukar Ali Adan (más néven: a) Abukar Ali Aden; b) Ibrahim Afghan; c) Sheikh Abukar)
                           
                           
                              Tisztsége: az al-Shabaab helyettes vezetője
                           
                              Születési idő: a) 1972; b) 1971; c) 1973
                           
                              Az ENSZ általi jegyzékbe vétel időpontja: 2021. február 26.
                           
                              Egyéb információ:
                           Jegyzékbe véve az 1844 (2008) sz. ENSZ BT-határozat 8. bekezdésének a) pontja alapján, mivel »részt vesz a Szomália békéjét, biztonságát vagy stabilitását – köztük a 2008. augusztus 18-i dzsibuti megállapodást vagy a politikai folyamatot – veszélyeztető cselekményekben vagy támogatja azokat, vagy erővel fenyegeti az ideiglenes szövetségi intézményeket vagy az AMISOM-ot.« Abukar Ali Adan kapcsolatban áll az al-Kaida társult szervezeteivel, az Al-Qaida in the Arabian Peninsula (AQAP – QDe.129) és az Al-Qaida in the Islamic Maghreb (AQIM – Qde.014) néven jegyzékbe vett szervezettel.
                        
                     
                           19.
                        
                        
                           
                              Maalim Ayman (más néven: a) Ma’alim Ayman; b) Mo’alim Ayman; c) Nuh Ibrahim Abdi; d) Ayman Kabo; e) Abdiaziz Dubow Ali)
                           
                           
                              Tisztsége: a Jaysh Ayman nevű, Kenyában és Szomáliában támadásokat és egyéb műveleteket végrehajtó al-Shabaab-egység alapítója és vezetője
                           
                              Születési idő: a) 1973; b) 1983
                           
                              Születési hely: Kenya
                           
                              Cím: a) Kenya/Somalia border; b) Badamadow, Lower Juba Region, Somalia
                           
                              Az ENSZ általi jegyzékbe vétel időpontja: 2021. február 26.
                           
                              Egyéb információ:
                           
                           Jegyzékbe véve az 1844 (2008) sz. ENSZ BT-határozat 8. bekezdésének a) pontja alapján, mivel »részt vesz a Szomália békéjét, biztonságát vagy stabilitását – köztük a 2008. augusztus 18-i dzsibuti megállapodást vagy a politikai folyamatot – veszélyeztető cselekményekben vagy támogatja azokat, vagy erővel fenyegeti az ideiglenes szövetségi intézményeket vagy az AMISOM-ot.« Maalim Ayman segítette a kenyai Lamu megyei Simba tábor elleni 2020. január 5-i támadás előkészítését.
                        
                     
                           20.
                        
                        
                           
                              Mahad Karate (más néven: a) Mahad Mohamed Ali Karate; b) Mahad Warsame Qalley Karate; c) Abdirahim Mohamed Warsame)
                           
                           
                              Születési idő: 1957 és 1962 között
                           
                              Születési hely: Xararadheere, Somalia
                           
                              Cím: Szomália
                           
                              Az ENSZ általi jegyzékbe vétel időpontja: 2021. február 26.
                           
                              Egyéb információ:
                           
                           Jegyzékbe véve az 1844 (2008) sz. ENSZ BT-határozat 8. bekezdésének a) pontja alapján, mivel »részt vesz a Szomália békéjét, biztonságát vagy stabilitását – köztük a 2008. augusztus 18-i dzsibuti megállapodást vagy a politikai folyamatot – veszélyeztető cselekményekben vagy támogatja azokat, vagy erővel fenyegeti az ideiglenes szövetségi intézményeket vagy az AMISOM-ot.« Mahad Karate kulcsszerepet töltött be az al-Shabaab Amniyat nevű szárnyában, amely a kenyai Garissa Főiskola ellen elkövetett, 150 halálos áldozattal járt közelmúltbeli támadásért volt felelős. Az Anmiyat az al-Shabaab hírszerző szárnya, amely kulcsszerepet tölt be a szervezet Szomáliában, Kenyában és a régió más országaiban tervezett öngyilkos merényleteinek és gyilkosságainak kivitelezésében, és logisztikai, illetve támogató tevékenységet folytat az al-Shabaab terrorcselekményeihez kapcsolódóan.”